Žylowk

Žylowk ( Merzdorf) je wjes a wot lěta 1994 měšćanski dźěl Choćebuza w braniborskej Delnjej Łužicy. Ma něhdźe 1.100 wobydlerjow a nadeńdźe so sewjerowuchodnje Choćebuskeho centruma při kromje něhdyšeje brunicoweje jamy Choćebuz-sewjer, přichodneho Choćebuskeho wuchodneho jězora. Nimo wsy wjedźe wobjězdna dróha B 168.

Susodna wjes je Dešank na juhu. Na zapadźe nadeńdźe so Sydlišćo při Goramśicy (Hammergrabensiedlung) a na wuchodźe něhdyša jama z rozhladnej wěžu.

Wjes naspomni so prěni raz w lěće 1411. Po statistice Arnošta Muki měješe Žylowk we 1880tych lětach cyłkownje 308 wobydlerjow, z kotrychž bě 300 Serbow a jenož wósom Němcow. W lěće 1956 zwěsći Arnošt Černik serbskorěčny podźěl wobydlerstwa wot hišće 70,4 %.

 Nóžki 

 Wotkazaj 

Kategorija:Měšćanski dźěl Choćebuza
Kategorija:Sydlišćo w serbskim sydlenskim rumje
Kategorija:Sydlišćo w Delnjej Łužicy
Kategorija:Prěnje naspomnjenje 1411